**6. a**

Dragi moji šestošolci,

verjamem, da je vsaj nekaterim žal, da zaenkrat ni predvideno, da bi se letos še videli v šolskih klopeh. A naj vam vseeno ne zmanjka energije za delo. Se spomnite polža, ki sem vam ga na začetku leta risala po tabli? Pri slovenščini se delo nadgrajuje, raste, kot raste polževa hišica. Prav vse, kar spoznavamo v tem času, vam bo prišlo pravi prihodnje šolsko leto in tudi kasneje. Tako da – še malo zdržite. Znanja vam nihče ne more vzeti in vedno pride prav.

* Prejšnji teden ste brali in imeli kulturni dan; ta teden se spet vračamo k delovnemu zvezku, kjer smo z delom končali na strani 61, in sicer pri 10. nalogi. O gorskem kolesarstvu ste mnogo že izvedeli, tako da verjamem, da 10. naloga ne bo predstavljala nobenih težav – rešite jo ustno (a in b). Nato rešite 11. in 12. nalogo. 12. a-nalogo rešite in jo, kot piše, prepišite v zvezek. Pri 12. b-nalogi pa vam pomagam (preberite, prepis ni potreben)

Kdo se z njim ukvarja? kdor tehnično obvlada kolo

 je vztrajen, samostojen

Kaj za to obvezno potrebuje? gorsko kolo z manjšim in močnejšim okvirjem, s širšimi

gumami, z ravnim in dvignjenim krmilom, s prednjim in z zadnjim menjalnikom, z zavorami, z več prestavami; kolesarska čelada; kolesarske rokavice; kolesarski čevlji; kolesarska oblačila: hlače, majica, nogavice; športna sončna očala; prva pomoč, orodje za popravilo kolesa, rezervni deli

Katere discipline ima? netekmovalne discipline: turno kolesarstvo, freeride, dirt, tekmovalne discipline

Katera pravila mora upoštevati? prepovedano zavijanje z označenih poti; vožnja na utrjenih poteh; upoštevanje oznak na zemljevidih; dajanje prednosti planincem in pohodnikom; nošenje svetlejših oblačil v mraku in poltemi; obzirnost do narave; nepovzročanje hrupa; vzdrževanje čistega okolja; zapiranje vrat in ograje na pašnikih; prepoved vožnje v mraku zaradi živali in lova

Rešite še 13. in 14. nalogo ter v zvezek napišite

OPIS ŠPORTA glej DZ str. 58–64

Kadar opisujemo šport, povemo: kje se igra, kdo sodeluje (posameznik ali koliko igralcev), katere pripomočke in opremo potrebujemo, katera pravila veljajo in kako poteka sama igra.

Uporabljamo glagole v sedanjiku.

Preberite si še zapisano v delovnem zvezku.

* Strani od 64 do 66 bomo izpustili (lahko prečrtate), tako da smo že pri podpoglavju *Prijavljam se za gorsko dirko.* Samostojno rešite vse naloge in preverite svoje delo s pomočjo rešitev. (ALI: Lahko pa se odločite in ob strani naredite U; naloge sicer pogledate, pisno rešujete pa ne.) In že smo pri *Želim si kolesariti – grem kolesarit.*

Rešite 1. nalogo na strani 67 in 68, 2. spustite, ter 3. nalogo. Pri 4. nalogi vam pomagam: ugotovili boste, da prvemu delu glagola lahko določimo osebo in število, drugemu pa ne (glej 4. b-naloga). Zato mu rečemo nedoločnik – torej tisti glagol, ki se mu osebe in števila ne da določiti; od tod ime nedoločnik. Če si pogledamo 4. nalogo naprej – samo glagolom prvega stolpca lahko določimo čas, v drugem delu se glagoli končajo na -či in -ti. Pri 4. d-nalogi si obkrožite odgovor c; nedoločniki vedno stojijo ob glagolih; e rešite.

V zvezek na neumetnostno stran napišemo:

NEOSEBNI GLAGOLSKI OBLIKI glej DZ str. 67–80

Neosebni glagolski obliki sta tisti, ki jima ne moremo določiti osebe:

1. nedoločnik, ki se konča na -ti ali -či; npr. govori**ti**, pisa**ti**, stri**či** …, ter
2. namenilnik, ki se konča na -t ali -č; npr. govori**t**, pisa**t**, stri**č**

Tokrat si bomo podrobneje pogledali prvega. Z nedoločniki se pogosto srečamo, saj je glagol v taki obliki zapisan tudi v pravopisu ali slovarju, kot je npr. samostalnik vedno zapisan v imenovalniku.

Preberite si še *Jezikovni kotiček* in *Dobro je vedeti*; a o teh izrazih se bomo več pogovarjali v višjih razredih.

»Oboroženi« z novim znanjem rešite 5. nalogo; č lahko izpustite.

* Da bomo obravnavano snov utrdili, spustimo nekaj strani in se lotimo nalog pri *Preveri svoje znanje* na str. 73 in 74. Rešite 1., 2. in 3. nalogo, nato pa še 9. na str. 77.

Preverite delo z rešitvami (za znanje je to nujno); nato pa začnite uživa**ti** in počiva**ti**.

*O glagolu sedaj veste že bistveno več kot lani. Ponovili smo glagolsko osebo in število, dodali glagolski čas in sedaj še nedoločnik. Bravo vi!*

*Tisti, ki še niste (mnogi ste zelo pridni), vadite spreganje. To je enako pomembno kot sklanjanje pri samostalniku; žal pa se v razredu ne morete spraševati na enak način, kot smo se »igrali« sklanjanje.*

*Ostanite zdravi in polni energije,*

 *vaša ga. Mojca.*

***REŠITVE***

***10. naloga: a)***

|  |  |
| --- | --- |
| *Del kolesarske opreme* | *Namen* |
| *kolesarska čelada z nizkim zadnjim delom* | *zaščiti glavo (predvsem njen zadnji del)* |
| *kolesarske rokavice*  | *prepreči drsenje na spolzkem krmilu, zaščiti dlani ob padcu* |
| *športna sončna očala* | *zaščitijo oči pred tujki* |
| *orodje* | *da z njim lahko popravijo kolo, če se pokvari* |

***b****) Hlače s kakovostno podlago potrebuje, da ne poškoduje kože, da lažje prevozi veliko kilometrov, in ker so udobnejše. Prvo pomoč potrebuje ob morebitnih poškodbah. Rezervne dele potrebuje, da mu nadomestijo poškodovane dele.*

***11. naloga:***

*DA Morajo biti obzirni do narave, to pomeni, da morajo paziti na čisto okolje in ne delati škode.*

***12. naloga: a)***

KATERE DISCIPLINE IMA?

KJE POTEKA?

GORSKO KOLESARSTVO

KATERA PRAVILA MORA UPOŠTEVATI?

KDO SE Z NJIM UKVARJA?

KAJ ZA TO OBVEZNO POTREBUJE?

***b)*** *Glej zgoraj.*

***13. naloga: a)*** *Gorsko kolesarstvo je vožnja s kolesom izven urejenih cest, po navadi po gozdnih poteh, stezah, ki se vijejo čez polja in gozdove, lahko pa tudi po makadamskih cestah. Za tekmovalne discipline skrbi Kolesarska zveza Slovenije. Tudi pri gorskem kolesarjenju kolesar upošteva pravila.*

***b)*** *Glagoli so v sedanjiku****.***

***14. naloga: C*** *opis športa*

***PRIJAVLJAM SE ZA GORSKO KOLESARSTVO***

***1. naloga:*** *Vstavite svoje podatke. Kategorija npr. 8; brez licence*

***2. naloga:*** *Da sem se prijavil na tekmovanje Pokal mladih za slovenski pokal v gorskem kolesarstvu (»XC Energija Mengeš«).*

***3. naloga:*** *Ne, ni mi potrebno izpolniti vseh rubrik, ampak le tiste, ki so označene z zvezdico, torej mi ni potrebno napisati e-naslova.*

***4. naloga:*** *Npr.:**Zato, da te organizator razporedi v tisto kategorijo, kamor glede na leta in spol sodiš./Ker tako lahko tekmuješ s sebi enakimi.*

***5. naloga:*** *Da imaš od Kolesarske zveze Slovenije dovoljenje za tekmovanje.*

***6. naloga:*** *C Prijavnico.*

***ŽELIM SI KOLESARITI – GREM KOLESARIT***

***1. naloga:*** *Preden začne kolesar kolesariti, mora dobro preveriti opremo. Držati se mora utrjenih/označenih poti. Ne sme voziti povsem zunaj poti, saj je taka vožnja nevarna.*

*Ob srečanju s planinci ali pohodniki jim mora dati prednost. Na poti je treba biti obziren do narave. Gorski kolesarji ne smejo povzročati hrupa/škode. Za vožnjo ponoči ali zvečer/V mraku in poltemi morajo obleči svetlejša oblačila. Zapirati morajo vrata in zaščitne ograje (na pašnikih).*

***2. naloga:*** *Zavedati se mora svojih telesnih omejitev. S seboj mora imeti dovolj vode.*

***3. naloga: a)*** *začnem preveri, srečajo, dajo* ***b)*** *Glagoli se med seboj razlikujejo v glagolskem številu. Pojasnilo: V 1. povedi sta oba glagola v ednini, v 2. povedi pa v množini.*

***4. naloga: a)***

|  |  |  |  |
| --- | --- | --- | --- |
| *1. stolpec* | *Oseba* | *Število* | *2. stolpec* |
| *začne* | *3. os.* | *ed.* | *kolesariti* |
| *se mora* | *3. os.* | *ed.* | *držati* |
| *ne sme* | *3. os.* | *ed.* | *voziti* |
| *mora* | *3. os.* | *ed.* | *dati* |
| *je (treba)* | *3. os.* | *ed.* | *biti* |
| *ne smejo* | *3. os.* | *mn.* | *povzročiti* |
| *morajo* | *3. os.* | *mn.* | *obleči* |
| *morajo* | *3. os.* | *mn.* | *zapirati* |

***b), c), č), d)*** *pri razlagi* ***e)*** *začne, se mora, ne sme, je treba, (ne smejo), (morajo)*

***5. naloga:***

***a), b)*** *Ne sme zaviti z označenih poti na področja, ki niso zavarovana. Ostati mora na utrjenih poteh, vožnja povsem mimo poti ni le škodljiva za okolje, temveč je lahko tudi nevarna. Upoštevati mora oznake na zemljevidih z opisi kolesarskih poti, posebej, kadar se odpravlja kolesarit na teren, ki ga ne pozna dobro. Ob srečanju s planinci ali pohodniki jim mora dati prednost. V mraku in poltemi morajo biti vidni, zato potrebujejo svetlejša oblačila. Gorski kolesar mora biti obziren do narave, vzdrževati čisto okolje in ne sme povzročati hrupa. Zapirati mora vrata in zaščitne ograje na pašnikih. Zaradi živali in lova ne sme voziti v mraku.*

***c)*** *Najpogosteje se pojavi glagol mora/morati.*

***č)*** *V besedilu so napisana pravila, ki jih je treba nujno upoštevati./Glagol mora v navodilih izraža nujnost upoštevanja danih navodil/pove, da kolesar mora upoštevati navodila, ne pa da jih bo upošteval, če jih želi.*

***PREVERI SVOJE ZNANJE***

***1. naloga: a), b), c)***

|  |  |  |  |  |
| --- | --- | --- | --- | --- |
| *Glagol* | *Oseba* | *Število* | *Čas* | *Nedoločnik* |
| *ima* | *3. os.*  | *ed.* | *sed.* | *imeti* |
| *gre* | *3. os.* | *ed.* | *sed.* | *iti* |
| *predstavlja* | *3. os.* | *ed.* | *sed.* | *predstavljati* |
| *so usmerili* | *3. os.* | *mn.* | *pret.* | *usmeriti* |
| *bodo organizirali* | *3. os.* | *mn.* | *prih.* | *organizirati* |
| *bodo obiskali* | *3. os.* | *mn.* | *prih.* | *obiskati* |
| *bodo uživali* | *3. os.* | *mn.* | *prih.* | *uživati* |

***2. naloga: a)*** *naredim – narediti vodim – voditi*

*postali so – postati sledila sva – slediti*

*je odnehala – odnehati odločila sva – odločiti*

*berem – brati skrbim – skrbeti*

*igrali bodo – igrati poškodujem se – poškodovati se*

***b)*** *Še pred zaključkom tekmovanja je morala odnehati s skakanjem v višino.*

*Med počitnicami si želim brati knjižne uspešnice.*

*Mamina prijateljica je hotela skrbeti za bolno sosedo.*

*Peter se je moral odločiti, ali bo nadaljeval študij v Ameriki.*

*Še pred začetkom deževnega vremena je treba narediti novo fasado.*

***3. naloga:***

*Otrok ne sme smučati brez čelade.*

*Pred hišo ni hotel narediti velikega sneženega moža.*

*Pred odhodom na sneg ni treba otrok obleči v topla oblačila.*

*Še pred športnim dnevom se ni želel naučiti drsanja.*

*Staršem ni treba skrbeti za varnost otrok na snegu.*

*Jutri mi ni treba kupiti novih sani.*

***9. naloga: a)*** *je postregla, je rekla, ostrižem, je tekla, so se ulegli, prisegel je, ne bo lagal*

***b)*** *postreči reči ostriči teči uleči se priseči lagati*